Täna veetsin päeva kodus, põhiliselt koristades. Sandra ka hoolega  aitas, nühkis vabatahtlikult siit ja sealt, tassis kausiga vett kohale ja puha.  Sain aega ka käsitööga tegeleda. Täna said lõplikult valmis lausa 2 mütsi. Mul ikka tavaliselt mitu tk korraga käsil või siis vähemalt ühte teen ja teine kuskil ootab oma aega või nii.  Seekord sellised:       Müts nr.8 ''Wally''           Sandral läks küll silm särama kui küsisin, et kas tahad ka Wally mütsi proovida. Ta arvas, et tuleb niiviisi poseerida, st tõstab suunurke ülespoole :P     Müts nr.9 ''Värvidemäng''              Eile tuli äkki selline mõte, et teeks ühe sellise hästi rõõmsavärvilise mütsi. Seda oli hästi rõõmus ka teha kusjuures, read lausa jooksid käes. Eks eilne kevadlillede plats maal inspireeris vist ka veidi. Algselt oli plaan teha  müts ''vikerkaar'' aga näppu jäid ka pisut teised toonid. Eks siis seda ''Vikerkaart'' jõuab ka vast teha. Lastele ju sobivad sellised rõõmsad ja kelmikad mütsid. Nad ise ka ju kelmikad ja säravad.. kui just parasjagu jonnituju vms sellist pole külas.